በአርብቶ አደር ልማት ፕሮጀክቱ ከ 2 ነጥብ 9 ሚሊዮን በላይ አባውራዎችና እማውራዎች ተጠቃሚ መሆናቸው ተገለጸ
– በፌደራል ጉዳዮች ሚኒስቴር እየተከናወነ ባለው የአርብቶ አደር ልማት ፕሮጀክት 2ነጥብ 98 ሚሊዮን የሚሆኑ አባውራና እማውራ አርብቶ አደሮች  ተጠቃሚ  መሆናቸውን  የፌደራል ጉዳዮች  ሚኒስቴር  ገለጸ ።በፌደራል ጉዳዮች ሚኒስቴር የአርብቶ አደር ማህብረሰብ ልማት ፕሮጀክት ተጠባባቂ አስተባባሪ አቶ ሰይድ ዑመር ለዋልታ እንደገለጹት በጥር 2001 ዓም የተጀመረው የአርብቶ አደሩን ያሳተፈው የልማት ፕሮጀክት እስካሁን  በመጠጥ ውሃ ፤ በእንስሳት እርባታ ፤በትምህርት ፤ በሰውና በጤና ኬላዎች ፤  በመንገድና የመስኖ ልማት ዘርፎች  2 ነጥብ 9 ሚሊዮን የሚሆኑ የአርብቶ አደሩ አባውራዎችና አማውራዎች ተጠቃሚ እንዲሆኑ አስችሏል ብለዋል።በአርብቶ አደሩ ልማት ፕሮጀክት በአፋር ፤ ጋምቤላ ፤ቤኒሻንጉል ፤ ሶማሌና አርብቶ አደር ባለባቸው  የኦሮሚያና የደቡብ ክልሎች ተግባራዊ እየተደረገ  መሆኑን የገለጹት  አቶ ሰኢድ  በታህሳስ  ወር 2006 ዓም የሚጠናቀቀው ሁለተኛው የፕሮጀክቱ መርሃግብር  55 ወረዳዎች  ያካተተ መሆኑንና  እስካሁን 1 ነጥብ 49 ቢሊዮን ብር ወጪ መደረጉን አያይዘው ተናግረዋል ። በአርብቶ  አደሩ የቁጠባ ባህልን እንዲያጎለብት ከፌደራል ሕብረት ሥራ ኤጀንሲ ጋር በመተባበር  29 ሺ 441 አባላት ያሉት  448 የብድርና ቁጠባ ተቋማት   19ነጥብ 3 ሚሊዮን  ብር ቆጥበዋል ያሉት  አቶ ሰይድ  የአርብቶ አደሩን  ያኗኗር  ዜይቤ  እየተቀረ  መምጣቱን የጠቆመ ነው ብለዋል ።በተለያዩ አካባቢዎች  የሚኖሩ አርብቶ አደሮች ያላቸውን ምርጥ ተሞክሮ በመቀመር ሌሎች  አርብቶ  አደሮች  እንዲጠቀሙበት ለማስቻል የልምድ ልውውጥ በየጊዜው  እንደሚከናወን የጠቀሱት አቶ ሰይድ  አንዱ ከሌላው እንዲማር ማገዙን ገልጸዋል ።በፌደራል  ሚኒስቴር ሥር በሚከናወነው  የአርበቶ አደር ማህበረሰብ ልማት ፕሮጀክት በ ሶስት አምስት  ዓመታት ተከፋፍሎ ለ 15 ዓመታት የሚካሄድ  ሲሆን  ሶስተኛው መርሃ ግብር  በጥር  2006  እንደሚጀመርና   ከአለም ባንክ ና ከአለም አቀፍ የግብርና ልማት ፈንድ ቃል በተገባ  የብድር  ገንዘብ  ለማከናወን መታቀዱን  ዋልታ ኢንፎርሜሽን ማዕከል ዘግቧል ።